**הצעה לדיון: מדור חובה באתר האיגוד: "קוראים-כותבים" (או שם דומה)**

א.      רקע

בעיתונים רבים ובירחון ההיסטורי של איגוד השחמט קיים והיה קיים מדור שמכונה בשם כללי "דברי קוראים", שמי שמעוניין מביע עמדות, מעלה עובדות, מעביר בקורת, משבח וכו'

עיינתי בתקנון אתר איגוד השחמט שמופיע בקטגוריה "מידע".

בתקנון זה אין אזכור לעיגון תוכן ממשי באתר האיגוד, מלבד נושאי תשלום, אחריות וכו'

יתרה מזאת, לעתים קרובות יו"ר מועדון שחמט לא יכול להציג באתר סיכום אירוע כי  ואני מצטט תגובת האיגוד: "לא נאפשר הצגת הסיכום כי זו המדיניות של האיגוד לגבי פרסומים באתר". היכן נקבעה ומוגדרת המדיניות

אני מעלה בתמצית את הבקשה לנושא לדיון באספה.

ב.       הצעה לאספה הכללית

1.      הנהלת איגוד השחמט תדון ותאשר הקמת מדור חובה באתר האיגוד שייתן במה לפרסומים לא מסחריים של מועדוני השחמט החברים בו (סיכומי אירועים במועדונים, חוות דעת לגבי נושאים מגוונים בשחמט הישראלי, ועוד רבים אחרים)

וכן נושאים של חברים שיש להם כרטיס שחמטאי בנושאים רלבנטיים.

2.      הנהלת איגוד השחמט תקבע תקנון למדור זה ותפקח על החומר הנכנס כדי למנוע למשל, הסתה, כתבות מצוצות מהצבע, עובדות שקריות, לשון הרע וכו'

העלות הנדרשת של הפיקוח בטלה בששים לעומת החשיבות של הבעת דעות ומסירת מידע בארגון המבוסס על ערכים דמוקרטיים.

אנא אשרו לי שבקתי תתמלא.

בכבוד רב,

עמירם קפלן

יו"ר מועדון השחמט כפר סבא